Diari Oficial de la Generalitat Valenciana


Sumari del DOGV 9292, del 07-03-2022 (2022/1477)

Informació pública de l'aprovació de l'informe ambiental i territorial estratègic de la proposta de modificació puntual del Pla general d'ordenació urbana, relativa a l'ampliació de l'Hospital Clínic Universitari de València. Expedient 03239/2021/000160.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9292

Data del DOGV
:   07-03-2022

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2022/1477


Data del document
:   22-02-2022

Organisme emissor
:   Ajuntament de València

Tipus de document
:   Anunci

Descriptors 

:   * València
    * pla d'urbanisme
    * administració local

Informació pública de l'aprovació de l'informe ambiental i territorial estratègic de la proposta de modificació puntual del Pla general d'ordenació urbana, relativa a l'ampliació de l'Hospital Clínic Universitari de València. Expedient 03844/2021/000160.  
 [2022/1477]  
La Junta de Govern Local de l'Ajuntament de València, en la sessió celebrada el 18 de febrer de 2022, va adoptar l'acord que, en la part dispositiva, diu el següent:  
«Primer. Concloure que la proposta de modificació puntual del PGOU de València relativa a l'ampliació de l'Hospital Clínic Universitari de València en l'illa de cases dotacional configurada pels carrers del Doctor Moliner, de Gascó Oliag i les avingudes de Blasco Ibáñez i de Menéndez Pelayo, instada per la comissionada de la Presidència del Consell per a la coordinació dels subministraments de la Generalitat, no té efectes significatius sobre el medi ambient conforme als criteris establits en l'annex VIII del text refós de la Llei d'ordenació del territori, urbanisme i paisatge (d'ara en avant, TRLOTUP), aprovat pel Decret legislatiu 1/2021, de juny, del Consell.  
Segon. Resoldre favorablement l'avaluació ambiental i territorial estratègica pel procediment simplificat de la proposta de modificació puntual del PGOU de València relativa a l'ampliació de l'Hospital Clínic Universitari de València, en l'illa de cases dotacional configurada pels carrers del Doctor Moliner, de Gascó Oliag i les avingudes de Blasco Ibáñez i de Menéndez Pelayo, instada per la comissionada de la Presidència del Consell per a la coordinació dels subministraments de la Generalitat, que designa com a alternativa més idònia mediambientalment en l'actuació l'alternativa 2 descrita en el fonament del dret quart de l'Informe ambiental, tenint en compte les condicions establides en el fonament de dret sisé d'aquest informe.  
Tercer. Donar compte del contingut de la resolució de l'Informe ambiental i territorial estratègic pel procediment simplificat a les persones interessades que apareixen en la tramitació ambiental de l'actuació, incloent l'informe en la documentació de l'instrument de planejament urbanístic i identificant com a públic interessat el ressenyat en el fonament de dret cinqué de l'informe.  
Quart. Ordenar la publicació de la resolució de l'Informe ambiental i territorial estratègic pel procediment simplificat en el Diari Oficial de la Generalitat Valenciana, als efectes previstos en l'article 53 del TRLOTUP, aprovat pel Decret legislatiu 1/2021, de juny, del Consell.  
  
  
Cinqué. La resolució de l'Informe ambiental i territorial estratègic pel procediment simplificat no és susceptible de cap recurs per considerar-se un acte de tràmit, sense perjudici dels recursos que, si escau, siguen procedents en via contenciosa administrativa davant de l'acte que aprove l'instrument de planejament corresponent, la qual cosa no és inconvenient perquè puguen utilitzar-se els mitjans de defensa que s'estimen pertinents en dret.  
Sisé. La resolució de l'Informe ambiental i territorial estratègic pel procediment simplificat perd la seua vigència i cessa la producció dels efectes que li són propis, si, una vegada publicat en el DOGV, no s'ha procedit a l'aprovació del pla en el termini màxim de quatre anys des de la seua publicació. En aquest cas, l'òrgan promotor ha d'iniciar novament el procediment d'avaluació ambiental i territorial estratègica simplificada del pla o programa.»  
  
València, 22 de febrer de 2022.- El secretari: José Vicente Ruano Vila.